LÜGANUSE VALLAVOLIKOGU

O T S U S

Kiviõli … 2024 nr EELNÕU

**Mõru maaüksuse detailplaneeringu osaliselt kehtetuks tunnistamine Mõru vkt 19 kinnistu osas**

Mõru maaüksuse detailplaneering (edaspidi ka DP) algatati Lüganuse Vallavolikogu 23.02.2005 otsusega nr 159 ja kehtestati Lüganuse Vallavolikogu 09.02.2006 määrusega nr 7. Planeeringu eesmärgiks oli kunagise Mõru maaüksuse sihtotstarbe muutmine, kruntideks jagamine ja ehitusõiguse määramine. DP kohaselt oli kogu maa-ala planeeritud 100% elamumaaks. Teede hooldus ja ehitus ning puurkaevu hooldus ja ehitus jäi maaomanike majandada. Planeeringu tulemusena moodustati 19 maatükki sihtotstarbega 100% elamumaa.

Planeerimisseaduse (PlanS) § 140 lõike 1 punktide 1 ja 2 järgi võib detailplaneeringu või selle osa tunnistada kehtetuks kui 1) detailplaneeringu kehtestamisest on möödunud vähemalt viis aastat ja detailplaneeringut ei ole asutud ellu viima, 2) planeeringu koostamise korraldaja või planeeritava kinnistu omanik soovib planeeringu elluviimisest loobuda. Riigikohtu otsuse nr 3-20-2247/53 järgi on § 140 lõike 1 punktides 1 ja 2 toodud kehtetuks tunnistamise alused alternatiivsed ehk kehtetuks tunnistamisest piisab vaid ühe aluse olemasolust.

Planeeringualasse kuuluva Mõru vkt 19 katastriüksuse (number 43701:002:0366) omanik esitas Lüganuse Vallavalitsusele 05.02.2023 taotluse (registreeritud dokumendiregistris nr 6-1/30-5) Mõru maaüksuse DP osaliselt kehtetuks tunnistamiseks Mõru vkt 19 osas. Taotluse esitaja soovib Mõru vkt 19 kinnistu jagada 9 kinnistuks. Taotleja sõnul on DP kehtestatud 18 aastat tagasi ja pole enam asjakohane.

Mõru vkt 19 katastriüksuse jagamise lahenduse eskiis ei ole kooskõlas kehtiva Mõru maaüksuse DP lahendusega. Eelnevast tulenevalt on vajalik DP osaliselt kehtetuks tunnistamine Mõru vkt 19 kinnistu osas. PlanS § 140 lõike 2 alusel võib detailplaneeringu tunnistada osaliselt kehtetuks, kui on tagatud planeeringu terviklahenduse elluviimine pärast detailplaneeringu osalist kehtetuks tunnistamist. DP osaline kehtetuks tunnistamine Mõru vkt 19 katastriüksuse osas ei takista planeeringu terviklahenduse elluviimise jätkamist kehtima jäävas osas. Kruntide ehitusõigused on näidatud DP põhijoonisel.

Vastavalt PlanS § 140 lõikele 3 on Lüganuse Vallavalitsus esitanud „Mõru maaüksuse detailplaneeringu osaliselt kehtetuks tunnistamine Mõru vkt 19 kinnistu osas“ otsuse eelnõu kooskõlastamiseks Regionaal- ja Põllumajandusministeeriumile, Muinsuskaitseametile ja Päästeametile ning arvamuse avaldamiseks piirinaabritele ja Elektrilevi OÜ-le.

… (*kooskõlastajate ja arvamuse avaldajate märkused*)

Arvestades eeltoodud asjaoludega ja võttes aluseks kohaliku omavalitsuse korralduse seaduse § 22 lõike 1 punkti 33, planeerimisseaduse § 140 lõike 1 punkti 2, planeerimisseaduse § 140 lõiked 2–6, ning lähtudes Mõru vkt 19 omaniku taotlusest, Lüganuse Vallavolikogu

o t s u s t a b:

1. Tunnistada osaliselt kehtetuks Mõru maaüksuse detailplaneering Mõru vkt 19 kinnistu osas.
2. Volitada Lüganuse Vallavalitsust teavitama detailplaneeringu osaliselt kehtetuks tunnistamisest ajalehes Põhjarannik, Lüganuse Vallalehes, väljaandes Ametlikud Teadaanded, Lüganuse valla veebilehel ning asjaomaseid asutusi ja isikuid seaduses sätestatud korras.
3. Otsus jõustub teatavakstegemisest.

Käesoleva otsuse peale võib esitada Lüganuse Vallavolikogule vaide haldusmenetluse seaduses sätestatud korras 30 päeva jooksul arvates otsusest teadasaamise päevast või esitada kaebuse Tartu Halduskohtule, Jõhvi kohtumajas Kooli 2a, 41532 Jõhvi, halduskohtumenetluse seadustikus sätestatud korras 30 päeva jooksul arvates otsuse jõustumisest.

Volikogu esimees